 ԱՄՓՈՓԱԹԵՐԹ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՆՈՅԵՄԲԵՐԻ 7-Ի N 1555-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ 

	
1. ՀՀ վարչապետի աշխատակազմի ֆինանսատնտեսագիտական վարչություն

	03.07.2026թ.

	
	N 02/16.5/22876-2026

	Նախագծի 1-ին կետի 2-րդ ենթակետով առաջարկվում է սահմանել, որ դեպոզիտային հաշիվներին փոխանցված և 2027 թվականի հուլիսի 1-ի դրությամբ չօգտագործված մնացորդային գումարները նոտարների կողմից 5-օրյա ժամկետում ենթակա են վերադարձման Պետական բյուջե: 
Միաժամանակ, համաձայն նախագծի ընդունման հիմնավորման՝ Նախագծով առաջարկվում է 4 նոտարների անվամբ առկա դեպոզիտային հաշիվներին առկա մնացորդային գումարները վերադարձնել ՀՀ պետական բյուջե՝ նոտարի (նոտարների) միջև կրկին բաշխելու համար: 
Այս առումով հայտնում ենք, որ Նախագծով կարգավորված չէ 4 նոտարների կողմից արդեն իսկ փոխանցված գումարները Պետական բյուջե վերադարձնելու մասով դրույթը: 
Միաժամանակ, ՀՀ կառավարության 2019 թվականի նոյեմբերի 7-ի N 1555-Ն որոշման 5-րդ կետով Ֆինանսների նախարարին հանձնարարվել է՝ 20.12.2019թ. ՖՆ գանձապետարանում նույն որոշման 7-րդ կետի 2-րդ ենթակետով նշված նոտարի (նոտարների) անվամբ առկա դեպոզիտային հաշիվներին փոխանցել բնակարանի գնման վկայագրի միջոցով ձեռք բերվող բնակարանների համար նախատեսված միջոցները: 
Այս առումով, հաշվի առնելով այն, որ Որոշմամբ Ֆինանսների նախարարության համար նոտարի (նոտարների) անվամբ առկա դեպոզիտային հաշիվներին փոխանցելու մասով սահմանվել է ժամկետ, առաջարկում ենք քննարկել Նախագծով ևս Ֆինանսների նախարարության մասով վերոնշյալ նպատակով հստակ ժամկետ սահմանելու նպատակահարմարության հարցը: 
2. Նախագծի 3-րդ կետի 1-ին ենթակետի համաձայն՝ ԱՍՀ նախարարին հանձնարարվում է որոշումն ուժի մեջ մտնելուց հետո 20-օրյա ՀՀ կառավարություն ներկայացնել առաջարկություն նույն որոշման 2-րդ կետի 2-րդ ենթակետով նախատեսված գումարների օգտագործման նպատակով ՀՀ 2026 թվականի պետական բյուջեում վերաբաշխում կատարելու վերաբերյալ, մինչդեռ նույն որոշումը 2-րդ կետի 2-րդ ենթակետ չունի: 
3. Նախագծի վերնագրում առաջարկվում է Որոշման մեջ կատարել լրացում, մինչդեռ նախագծի բովանդակությամբ Որոշման մեջ լրացում չի կատարվում: 

	Ընդունվել է։
Նախագիծը խմբագրվել է։










Ընդունվել է ի գիտություն։
Նախագծով ՀՀ ֆինանսների նախարարության մասով հստակ ժամկետ սահմանելու անհրաժեշտություն չկա՝ նոտարի (նոտարների) անվամբ առկա դեպոզիտային հաշիվներին գումար փոխանցելու գործընթացը կկազմակերպվի Նախագծի 3-րդ կետով նախատեսված կարգավորումների շրջանակում։ 
Ընդունվել է։
Նախագիծը խմբագրվել է։




Ընդունվել է ի գիտություն։
Նախագծի 1-ին կետի 2-րդ ենթակետով կատարվում է նաև լրացում։

	
2. ՀՀ վարչապետի աշխատակազմի իրավաբանական վարչություն

	03.07.2026թ.

	
	N 02/16.5/22876-2026

	Նախագծով առաջարկվում է փոփոխել ՀՀ կառավարության 2019 թվականի նոյեմբերի 7-ի N 1555-Ն որոշամբ սահմանված ժամկետները և շահառուներին ներկայացվող պահաջները, սակայն նախագծի նախաբանում որոշակիացված չեն համապատասխան լիազորող նորմերը, որոնք Կառավարությանը լիազորում են ընդունել առաջարկվող որոշման նախագիծը: 
	Ընդունվել է ի գիտություն։
Նախագիծը մշակվել է մանկատան շուրջ 20 շահառուների բնակարանային խնդիրը լուծելու նպատակով։

	
3. ՀՀ արդարադատության նախարարություն

	12.06.2026թ.

	
	N /27.3.2/29767-2026

	   1․ «Հայաստանի Հանրապետության կառավարության 2019 թվականի նոյեմբերի 7-ի N 1555-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) 1-ին կետի 2-րդ ենթակետով նախատեսված փոփոխության արդյունքում Հայաստանի Հանրապետության կառավարության 2019 թվականի նոյեմբերի 7-ի N 1555-Ն որոշման (այսուհետ՝ Որոշում) 6-րդ կետը կունենա հետևյալ բովանդակությունը․
«Սահմանել, որ սույն որոշման 4-րդ կետի համաձայն նույն կետում նշված դեպոզիտային հաշիվներին փոխանցված և 2027 թվականի հունիսի 1-ի դրությամբ չօգտագործված մնացորդային գումարները նոտարների կողմից ենթակա են վերադարձման Հայաստանի Հանրապետության պետական բյուջե:»։
Նշված կարգավորումից պարզ չէ, թե և 2027 թվականի հունիսի 1-ի դրությամբ չօգտագործված մնացորդային գումարները նոտարների կողմից ինչ ժամկետում պետք է վերադարձվեն Հայաստանի Հանրապետության պետական բյուջե, ուստի անհրաժեշտ է Որոշման 6-րդ կետում կատարել համապատասխան հստակեցում, մասնավորապես՝ սահմանելով թե ինչ ժամկետում են վերադարձման ենթակա գումարները փոխանցվում պետական բյուջե։
	Ընդունվել է:


	2․ Նախագծի 2-րդ կետի 2-րդ ենթակետում հղում է կատարվում Որոշման 4-րդ կետին և այդ կետում նշված դեպոզիտային հաշիվներին, մինչդեռ դեպոզիտային հաշիվների վերաբերյալ կարգավորումը նախատեսված է Որոշման 5-րդ կետում և 7-րդ կետի 2-րդ ենթակետում։ Նշվածը հաշվի առնելով՝ անհրաժեշտ է Որոշման 4-րդ կետին կատարված հղումը վերանայել։
Համանման փոփոխությունն անհրաժեշտ է նախատեսել նաև Որոշման 6-րդ կետում։
	Ընդունվել է:


	
4. ՀՀ ֆինանսների նախարարություն

	25.05.2026թ.

	
	N 01/34/11997-2026

	Ձեր 17.04.2026թ. N ԱԹ/ԱՀ-2-3/14547-2026 գրությամբ ներկայացված` «Հայաստանի Հանրապետության կառավարության 2019 թվականի նոյեմբերի 7-ի N 1555-Ն որոշման մեջ փոփոխություններ կատարելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.
 Նախագծով առաջարկվում է կարգավորել բնակարանի գնման վկայագիր ստացած, սակայն մինչ օրս անհրաժեշտ գործընթացները ավարտին չհասցրած, ինչպես նաև բնակարանի վկայագրի համար սահմանված ժամկետից հետո դիմած մանկատան շրջանավարտների և սաների` բնակարան ձեռք բերելու ժամկետի երկարացման հարցը (շուրջ 21 շահառու):  
Ըստ Նախագծի հիմնավորման՝ ՀՀ կառավարության 07.11.2019թ.-ի N 1555-Ն որոշման շրջանակներում ՀՀ մանկատան շուրջ 300 շրջանավարտների բնակարանի գնման վկայագիր տրամադրելու նպատակով պետական բյուջեից 2019թ.-ին հատկացվել է 1,900.0 մլն դրամ՝ նախատեսելով 6.3 մլն դրամ աջակցություն յուրաքանչյուր շահառուի համար, սակայն ներկայումս նոտարների դեպոզիտային հաշիվներում առկա է 180.0 մլն դրամ չծախսված գումար և բնակապահովման գործընթացներն ավարտին չհասցրած 21 շահառու:
Այդ կապակցությամբ, խնդրում ենք Նախագծի հիմնավորմամբ բացահայտել 279 շահառուի փաստացի հատկացված 6.3 մլն դրամ աջակցության պայմաններում նոտարների դեպոզիտային հաշիվներին 134.0 մլն դրամի փոխարեն 180.0 մլն դրամի առկայության, ինչպես նաև թվով 21 հոգու՝ 6.3 մլն դրամի փոխարեն աջակցության չափը 8.7 մլն դրամ սահմանելու պայմաններում մնացորդ 180.0 մլն դրամը բավարարելու հանգամանքը: Հատկանշական է նաև այն, որ ըստ    Նախագծի հիմնավորման, պետական բյուջեից լրացուցիչ միջոցների հատկացման անհրաժեշտությունը բացակայում է:
 Բացակայում է նաև տեղեկատվությունն առ այն, թե արդյոք միջոցառման շրջանակներում նոր շահառուների ներգրավում նախատեսվում է, թե ոչ:
Ամփոփելով վերոգրյալը՝ հայտնում ենք, որ Նախագծի վերաբերյալ վերջնական դիրքորոշում կարող ենք հայտնել վերը նշված հարցերի վերաբերյալ տեղեկատվության տրամադրման դեպքում:
	Ընդունվել է ի գիտություն:
Նախագծի հիմնավորմամբ նշված է, որ մինչ օրս բնակարանի գնման վկայագիր ստանալու իրավունք են ձեռք բերել 289-ը, որից 8-ը չեն ներկայացել նախարարություն և չեն կնքել համապատասխան պայմանագիր, իսկ  բնակարանի գնման վկայագիր ստացած 10 շահառուներ անհրաժեշտ գործընթացները ավարտին չեն հասցրել: Ըստ էության բնակարան ձեռք են բերել 271 շահառուներ, որոնցից ոմանք բնակարան ձեռք են բերել 6.3 մլն դրամից պակաս գումարով:
Միաժամանակ, Նախագծի հիմնավորմամբ նշված է, որ անհրաժեշտ ֆինանսական միջոցներն առկա են համապատասխան նոտարների դեպոզիտային հաշիվներում և ՀՀ պետական բյուջեից ֆինանսական միջոցներ չեն պահանջվելու: Նաև՝ Նախագծով շահառուների շրջանակի փոփոխություն նախատեսված չէ:
 






	
5. ՀՀ քաղաքաշինության կոմիտե

	07.05.2026թ.

	
	N 01/18.8/7207-2026

	«Հայաստանի Հանրապետության կառավարության 2019 թվականի նոյեմբերի 7-ի N 1555-Ն որոշման մեջ փոփոխություններ կատարելու մասին» ՀՀ կառավարության որոշման նախագծի և օրենսդրությամբ նախատեսված փաստաթղթերի վերաբերյալ ՀՀ քաղաքաշինության կոմիտեն դիտողություններ և առաջարկություններ չունի։
	Ընդունվել է ի գիտություն:

	
6. ՀՀ կադաստրի կոմիտե

	28.04.2026թ.

	
	N ՍԹ/8369-2026

	      Ի պատասխան Ձեր 2026 թվականի ապրիլի 17-ի N ԱԹ/ԱՀ-2-3/14547-2026 գրության՝ հայտնում ենք, որ «Հայաստանի Հանրապետության կառավարության 2019 թվականի նոյեմբերի 7-ի N 1555-Ն որոշման մեջ փոփոխություններ կատարելու մասին» ՀՀ կառավարության որոշման նախագծի վերաբերյալ առաջարկություններ չունենք:
	Ընդունվել է ի գիտություն:

	
7. ՀՀ տարածքային կառավարման և ենթակառուցվածքների նախարարություն

	29.04.2026թ.

	
	N ԴԽ/15․2/16753-2026

	
 «Հայաստանի Հանրապետության կառավարության 2019 թվականի նոյեմբերի 7-ի N 1555-Ն որոշման մեջ փոփոխություններ կատարելու մասին» ՀՀ կառավարության որոշման նախագիծը (այսուհետ՝ Նախագիծ) քննարկվել է ՀՀ մարզպետների աշխատակազմերի հետ։
	Քննարկման արդյունքներով առաջարկում ենք Նախագծի 1-ին կետի 3-րդ ենթակետում նշված «8.2» թիվը փոխարինել «8.7» թվով՝ հաշվի առնելով Նախագծի 2-րդ կետի 1-ին ենթակետում և Նախագծի հիմնավորման մեջ  նշված աջակցության նոր չափը (8.7 մլն դրամ)։
	




Ընդունվել է: 
Տեխնիկական վրիպակը շտկվել է։



